
DĖL DĖL ATSAKYMŲ Į TIEKĖJŲ KLAUSIMUS IR PIRKIMO DOKUMENTŲ PATIKSLINIMO

Siunčiame atsakymus į tiekėjų klausimus ir pirkimo dokumentų patikslinimą pirkime: 2026-VKJ-126-Atliekų deginimo metu jėgainėje susidarančių lakiųjų pelenų tvarkymo paslaugos.
[bookmark: _Hlk25240925]Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti Centrinės viešųjų pirkimų informacinės sistemos (toliau – CVP IS) priemonėmis (tekstas neredaguotas).

	Eil. Nr.
	Nuoroda į pirkimo dokumentų punktą
	Siūloma korekcija / klausimas
	Siūlomos korekcijos pagrindimas, motyvas
	Atsakymas į klausimą/ Informacija apie pirkimo dokumentų tikslinimą

	1.
	Techninės specifikacijos 7.1. ir 9.3 punktai
	Dabar pirkimo sąlygos nurodo, kad visi veiksmai turi būti atlikti GPAIS sistemoje, tačiau jei Tiekėjas eksportuos atliekas, tai pagal Reglamentą (EB) Nr. 2024/1157) pagrindiniai pranešimo ir lydimieji dokumentai tvarkomi per DIWASS, GPAIS lieka nacionalinės apskaitos sistema, bet ne pagrindinė tarpvalstybinio vežimo dokumentavimo platforma. Todėl siūlome patikslinti šias sąlygą taip:
7.1. „Paslaugų teikėjas privalo užtikrinti, kad Vieningoje gaminių, pakuočių ir atliekų apskaitos informacinėje sistemoje (GPAIS) teisės aktų nustatyta tvarka būtų atlikti visi privalomi apskaitos veiksmai, o tais atvejais, kai atliekos yra eksportuojamos ar vežamos tarp valstybių narių, visi su atliekų vežimu susiję pranešimai ir dokumentai būtų tinkamai suformuoti ir administruojami per DIWASS sistemą, laikantis taikomų Europos Sąjungos teisės aktų reikalavimų.“
9.3. „Klientas parengia vežimui reikalingą dokumentaciją (lydraštį ir kitus dokumentus) naudojantis GPAIS sistema pagal aktualios Atliekų tvarkymo taisyklių (toliau – ATT) bei Atliekų susidarymo ir tvarkymo apskaitos ir ataskaitų teikimo taisyklių (toliau – Apskaitos) redakcijos reikalavimus, o tais atvejais, kai atliekos vežamos tarp valstybių ar eksportuojamos – parengia ir administruoja vežimo dokumentaciją per DIWASS sistemą, 
laikantis Reglamento (ES) 2024/1157 ir kitų taikomų teisės aktų reikalavimų.“ 
	Perkančioji organizacija susipažino su tiekėjo pateikta pastaba ir jai pritaria.
Atsižvelgiant į tai, kad nuo 2026 m. gegužės 21 d. DIWASS (Digital Waste Shipment System) tapo privaloma Europos Sąjungos skaitmenine sistema, skirta tarptautinių ir tarpvalstybinių atliekų vežimo dokumentų teikimui, apsikeitimui ir stebėsenai, o atliekų vežimo procedūrose, kuriose dalyvauja ES valstybės narės, su atliekų vežimu susiję dokumentai ir pranešimai turi būti tvarkomi per DIWASS sistemą, Perkančioji organizacija sutinka patikslinti pirkimo dokumentų nuostatas.

	Atsižvelgiant į pateiktą klausimą, patiksliname Techninės specifikacijos 7.1. ir 9.3. punktus, kuriuos išdėstome taip:
„7.1. Paslaugų teikėjas privalo užtikrinti, kad Vieningoje gaminių, pakuočių ir atliekų apskaitos informacinėje sistemoje (GPAIS) teisės aktų nustatyta tvarka būtų atlikti visi privalomi apskaitos veiksmai, o tais atvejais, kai atliekos yra eksportuojamos ar vežamos tarp valstybių narių, visi su atliekų vežimu susiję pranešimai ir dokumentai būtų tinkamai suformuoti ir administruojami per skaitmeninę atliekų vežimo sistemą (DIWASS), laikantis taikomų Europos Sąjungos teisės aktų reikalavimų.
9.3. Klientas parengia vežimui reikalingą dokumentaciją (lydraštį ir kitus dokumentus) naudojantis GPAIS sistema pagal aktualios Atliekų tvarkymo taisyklių (toliau – ATT) bei Atliekų susidarymo ir tvarkymo apskaitos ir ataskaitų teikimo taisyklių (toliau – Apskaitos) redakcijos reikalavimus, o tais atvejais, kai atliekos vežamos tarp valstybių ar eksportuojamos – parengia ir administruoja vežimo dokumentaciją per DIWASS sistemą, laikantis Reglamento (ES) 2024/1157 ir kitų taikomų teisės aktų reikalavimų.“
Pakeitimai dokumente pažymėti raudona spalva.



Vadovaujantis Bendrųjų pirkimų sąlygų (BPS) nuostatomis, nukeliamas ​Paraiškų​ pateikimo terminas. Informacija apie patikslintą terminą pateikiama CVP IS . 

